شەفەق نیوز/ وەزارت پەروەردە، مووڵەت کردنەوەی پەیمانگایل هونەرە جوانەگان ئەرا دوێەتەیل لە پارێزگای ئەنبار دا.
سەمیعە غەلاب خانمە وەرپرس دەسەی رووشنهویری و راگەیانن لە پەرلەمان عراق، لە کۆنگرەیگ رۆژنامەوانی ئاژانس شەفەق نیوز ئامادەی بوی وت: وەزارەت پەروەردە مووڵەت کردنەوەی پەیمانگایل هونەرە جوانەگان ئەرا دوێەتەیل لە قەزایل رەمادی و فەلوجە لە پارێزگای ئەنبار دا.
غەلاب ک خوەی نۆێنەر ئەنبارە دیاری کرد ک پەیمانگاگان دەرچگەیل ناوەندی وەگورەی رێژەیل رکابەری وەرگرن.
وتیش؛ ئامانجەگە لە کردنەوەی پەیمانگاگان خوەی درەچگن کادرەیلیگ هاوشیوەی کادرە پەروەردەیەگانە.
غەلاب ئاماژە کرد ک پیلانەیلیگ هەس ئەرا کردنەوەی پەیمانگایلیگ تر لە قەزایل خوەرائاوای پارێزگاگە، وهەمیش کردنەوەی پەیمانگایل ئیوارانە ئەرا خوەنەوارەیل ئەنبار.
